Diari Oficial de la Generalitat Valenciana


Sumari del DOGV 1846, del 19-08-1992 (1992/825703)

DECRET 140/1992, de 30 de juliol, del Govern Valencià, pel qual adscriu el Centre Universitari d'Estudis Jurídics a la Universitat de València.
-----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/07/30/140/dof/vci/html**

### Dades del document

Número de DOGV
:   1846

Data del DOGV
:   19-08-1992

Secció del DOGV
:   DISPOSICIONS GENERALS

Número del document
:   1992/825703


Data del document
:   30-07-1992

Organisme emissor
:   Conselleria de Cultura, Educació i Ciència

Tipus de document
:   Decret

Decret 140/1992, de 30 de juliol, del Govern valencià, pel qual adscriu el Centre Universitari d'Estudis Jurídics a la Universitat de València.  
La Universitat de València ha tramés expedient pel qual sol·licita que li siga adscrit el Centre Universitari d'Estudis Jurídics de la Fundació Universitària San Pablo, per a impartir els ensenyaments conduents al títol de Llicenciat en Dret.  
L'expedient ha rebut informe favorable de la Junta de Govern i el Claustre de la Universitat de València, i també del Consell Interuniversitari de la Comunitat Valenciana i del Consell d'Universitats. Així mateix, consta el conveni d'adscripció entre l?entitat titular del centre i la Universitat de València.  
D'acord amb els articles 58 de la Llei Orgànica 11/1983, de 25 d'agost, de Reforma Universitària, i 47 dels Estatuts de la Universitat de València, aprovats pel Decret 172/1985, de 28 d'octubre, del Govern valencià, i el Reial Decret 1496/1987, de 6 de novembre a proposta del Conseller de Cultura, Educació i Ciència, i amb la deliberació prèvia del Govern Valencià en la reunió del dia 30 de juliol de 1992,  
DECRETE  
Article primer  
S'adscriu a la Universitat de València el centre privat d'ensenyament superior Centre Universitari d'Estudis Jurídics, de la Fundació Universitària San Pablo, que impartirà els ensenyaments conduents al títol de Llicenciat en Dret, d'acord amb el pla d'estudis vigent en la Universitat de València.  
Article segon  
El centre es regirà per les normes a què fa referència l'article 6 de la Llei Orgànica 11/1983, de 25 d'agost, de Reforma Universitària, pel conveni d'adscripció amb la Universitat de València i per les seues pròpies normes d'organització i funcionament, que s'atendran a allò que s'assenyala en la lletra a) de l'article 11 del Reial Decret 5 57/1991, de 12 d'abril.  
Article tercer  
El Centre Universitari d'Estudis Jurídics començarà les activitats en el curs acadèmic 1992-93. Hi quedaran integrats els estudis corresponents als tres primers cursos de la llicenciatura de Dret que actualment imparteix el Col·legi Universitari de la Fundació Universitària San Pablo.  
DISPOSICIO ADDICIONAL  
El centre presentarà, davant el Consell d'Universitats, el pla d'estudis perquè el Consell de Ministres homologue el títol, d'acord amb allò que estableix el Reial Decret 1496/1987, de 6 de novembre.  
DISPOSICIO FINAL  
S'autoritza el Conseller de Cultura, Educació i Ciència per a dictar les disposicions necessàries per al compliment i l'execució d'allò que es disposa en aquest decret.  
València, 30 de juliol de 1992.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI